RS เปิดตัวแอปฯ ใหม่ “COOLanything” คาดสร้างรายได้ธุรกิจคอมเมิร์ซเพิ่ม 15%
 RS เปิดตัว “COOLanything” ชูแนวคิด “ฟังเพลงได้ ช้อปเพลิน ในแอปเดียว” คาดสร้างรายได้ธุรกิจคอมเมิร์ซเพิ่ม 15% จากเดิม 10%-ขยายฐานลุกค้าเพิ่มอีก 1.7 ล้านราย
RS เปิดตัว “COOLanything” ชูแนวคิด “ฟังเพลงได้ ช้อปเพลิน ในแอปเดียว” คาดสร้างรายได้ธุรกิจคอมเมิร์ซเพิ่ม 15% จากเดิม 10%-ขยายฐานลุกค้าเพิ่มอีก 1.7 ล้านราย
24 มิ.ย. 2563

นายสุรชัย เชษฐโชติศักดิ์ ประธานเจ้าหน้าที่บริหาร บริษัท อาร์เอส จำกัด (มหาชน) เปิดเผยว่า ธุรกิจสื่อและเอ็นเตอร์เทนเมนต์ยังได้รับผลกระทบจากสถานการณ์โควิด-19 ส่งผลให้เม็ดเงินโฆษณาลดลง แต่ภาพรวมของธุรกิจพาณิชย์ยังเติบโตหลังจากผู้บริโภคอยู่บ้านมากขึ้น เพิ่มโอกาสการเห็นสินค้าจากที่บริษัทนำเสนอ แม้ว่าผู้บริโภคจะระมัดระวังค่าใช้จ่าย แต่บริษัทยังมีกลยุทธ์ต่างๆ ทั้งช่องทางการจัดจำหน่าย การนำเสนอสินค้าขนาดใหม่ที่คุ้มค่า รวมไปถึงการเปิดตัวช่องทางออนไลน์ COOLanything ที่จะเปลี่ยนผู้ฟังเป็นลูกค้านี้จะส่งเสริมให้รายได้ให้แก่ธุรกิจคอมเมิร์ซเพิ่มเป็น 15% จากเดิม 10% และมีฐานลูกค้าเพิ่มขึ้นอีก 1.7 ล้านราย จากเดิมที่มีฐานลูกค้าอยู่ 1.4 ล้านราย
พร้อมก้าวสู่ New Normal แบบ COOL COOL ที่ฟังเพลงได้ ช้อปเพลิน ในแอพเดียว โดยสามารถดาวน์โหลดแอปพลิเคชัน “COOLISM” ได้ทั้งที่ App store และ Play store ได้แล้วตั้งแต่วันนี้ หรือดูรายละเอียดเพิ่มเติมได้ที่อาร์เอส กรุ๊ป www.rs.co.th  และเฟซบุ๊ก RS GROUP
ด้าน นายปริญญ์ หมื่นสุกแสง หัวหน้าเจ้าหน้าที่บริหารธุรกิจวิทยุคูลลิซึ่ม เปิดเผยว่า จากการระบาดของโควิด-19 ทำให้ผู้บริโภคต้องกักตัวอยู่บ้าน และ Work for home ตลอด 3 เดือน ทำให้ไลฟ์สไตล์การใช้ชีวิตของผู้คนเปลี่ยนไป และเพื่อเป็นการรับมือกับวิถีชีวิตใหม่ COOLISM คลื่นวิทยุอันดับ 1 ของเมืองไทย ที่ไม่ได้มีแค่เพลงเพราะฟังสบายตลอดทั้งวัน แต่ยังเต็มไปด้วยไลฟ์สไตล์คอนเทนต์ที่ตอบโจทย์ผู้ที่ชื่นชอบการท่องเที่ยว อาหารการกิน สุขภาพ และแรงบันดาลใจด้านความงาม ทำให้ปัจจุบันมียอดผู้ฟังมากถึง 49 ล้านครั้ง/เดือน และเพื่อเป็นการต่อยอดธุรกิจคอมเมิร์ซ ธุรกิจในเครือ อาร์เอส กรุ๊ป COOLISM จึงได้พัฒนา แอปพลิเคชันขึ้นมาใหม่ พร้อมก้าวสู่ Entertainmerce เต็มรูปแบบ ด้วยการเปิดตัว COOLanything ภายใต้คอนเซปต์ “ฟังเพลงได้ ช้อปเพลิน ในแอปเดียว” เพื่อตอบรับชีวิตแบบวิถีใหม่ (New Normal) ให้ง่ายและสะดวกขึ้น และเป็นแอปพลิเคชันแรกที่ผู้ฟังจะได้ทั้งฟังเพลงได้อย่างต่อเนื่อง และช้อปปิ้งสินค้าที่หลากหลายเหมาะกับไลฟ์สไตล์ในราคาคุ้มค่า พร้อมโปรโมชั่นพิเศษที่หาจากที่อื่นไม่ได้
ทั้งนี้ ด้วยรูปแบบที่สวยงามและทันสมัย ใช้งานง่ายและสะดวกในการช้อปปิ้ง เพียงดาวน์โหลด COOLISM Application มาไว้บนหน้าจอสมาร์ทโฟนแล้ว จากนั้นกรอกข้อมูลเพื่อเข้าสู่ระบบ หรือเข้าสู่ระบบด้วย Facebook หรือ Line โดยแอปพลิเคชัน COOLISM แบ่งเป็น 3 ฟีเจอร์ ดังนี้
1)      COOLfahrenheit ฟังเพลงจากสถานีเพลงไทยสากลอันดับหนึ่ง และสามารถดูเพลย์ลิสต์เพลงถัดไปได้ด้วย
2)      COOLanything ฟีเจอร์ใหม่ที่ให้ผู้ฟังช้อปปิ้งได้แบบเพลินๆ โดยมีสินค้าให้เลือกหลากหลายที่ตอบโจทย์ผู้ฟัง ทั้งสินค้าจาก Lifestar, RS Mall และพาร์ทเนอร์ ในหลากหลายกลุ่มสินค้า สุขภาพ ความงาม บ้านและไลฟ์สไตล์ พร้อมโปรโมชั่นพิเศษเฉพาะที่แอปพลิเคชัน COOLISM อาทิ หน้ากากผ้าปี่เซียะ Limited Edition
3)      COOL Degree ทุกเวลาการฟังผ่านแอปพลิเคชัน COOLISM เปลี่ยนเป็นคะแนนที่สามารถนำไปแลกของรางวัลและส่วนลดพิเศษตามโปรโมชั่นในแต่ละเดือน
นอกจากนี้ COOLISM ยังเล็งเห็นความสำคัญถึงผู้ที่ได้รับผลกระทบจากสถานการณ์โควิด-19 โดยเฉพาะกลุ่มคนตาบอด เพราะคนตาบอดไม่สะดวกในการเข้าถึงการจำหน่ายหน้ากากอนามัย และไม่สามารถรู้ได้ว่าคนที่อยู่ใกล้ตัวใส่หน้ากากอนามัยหรือไม่ ในการเปิดตัวแอปพลิเคชันใหม่ในครั้งนี้ จึงจัดแคมเปญ 1 For 1 Charity โดยร่วมกับ ยูน-ปัณพัท เตชเมธากุล ศิลปินภาพวาดอิลลัสเตรท สร้างสรรค์หน้ากากผ้าปี่เซียะ โดยทุกการซื้อหน้ากากอนามัย 1 ชิ้น ผ่านทางแอปพลิเคชัน COOLISM จะบริจาคหน้ากากอนามัยอีก 1 ชิ้น ให้กับสมาคมคนตาบอดแห่งประเทศไทย